Деревщикова Екатерина Александровна

Екатерина Александровна Деревщикова (18.5.1929, Мускав, РСФСР, ССРП — 19.10.2006, Мускав, РФ) — совет киноактриси, Раççей Федерацин тава тивĕçлĕ артисчĕ (1999).

 Биографи 
Е. А. Деревщикова 1929 çулхи çăвăн 18-мĕшĕнче Мускавра çуралнă. Ашшĕ — дипломат, ăна 1934 çулта аресленĕ те тĕрмере вара тиф чирĕпе вилнĕ.

Катя Деревщикова киноэкран çине Александр Разумный режиссёр ӳнерленĕ «Личное дело» (1939) фильмра тухнă. «Тимур и его команда» паллă кинофильмри Женя ролĕ вара хĕрачана пĕтĕм çĕршыври мухтава тивĕçтернĕ.

1944 çулта экзамен тытмасăрах РПКИ актёрсен факультетĕнче иккĕмĕш курсра вĕренме тытăннă.

17 çул тултарсан «Каменный цветок» юмахра Катерина рольне сăнарланă. Çав çултах «Центр нападения» камитре тĕп рольте вылянă.

1950-мĕш çулсенче, качча кайсан, Киевре пурăннă, Леся Украинка ячĕллĕ театр труппинче ĕçленĕ.

Пĕрремĕш упăшки — киеври режиссёр, актёр Игорь Земгано (Юцевич).

Упăшкинчен уйрăлсан Мускава куçса килнĕ те хутран-ситрен ĕçлесе пурăннă. 1960-мĕш çулсен варринчен пуçласа С. В. Образцов ячĕллĕ тĕп пукане театрĕнче хĕсметре.

280px|мини|Дон çăвинчи вилтăрпи
Пĕччен пурăнсах вилĕме хăйĕн пурнăçĕн 78-мĕш çулĕнче 2006 çулхи юпан 19-мĕшĕнче, кĕтсе илнĕ. Кремациленĕ хыççăн, Мускаври Дон çăвинче (22-мĕш колумбарий, 16-мĕш секци) пытарнă.

 Пайăр пурнăçĕ 
 Пĕрремĕш упăшки — киеври режиссёр, актёр Игорь Земгано (Юцевич).
 Ывăлĕ — Фёдор, ӳнерçĕ, турăшсем çырнă, ӳкерчĕксене реставрациленĕ, Тамбова ĕçлеме кайнă та гепатит чирĕпе 35 çулта вилнĕ.
 Иккĕмĕш упăшки — поляк Пётр Щчесьневски.

 Фильмографи 

 Мультфильмсене сасă çырни 
 1970 — Быль-небылица

 Чыслани 
 РФ тава тивĕçлĕ артисчĕ (1999)

 Асăрхавсем 

 Каçăсем 

 Самая известная пионерка страны

Категори:1929 çулта çуралнисем
Категори:Çăвăн 18-мĕшĕнче çуралнисем
Категори:2006 çулта вилнисем
Категори:Юпан 19-мĕшĕнче вилнисем
Категори:РПКИ-ре вĕренсе тухниисем
Категори:ССРП пуканеçисем
Категори:XX ĕмĕрти пуканеçĕсем
Категори:Дон çăвинче пытарнисем
Категори:Пайăр çынсем:С. В. Образцов ячĕллĕ пукане театрĕ